دەسەڵاتوو ئەرەگیرکەروو تورکی ماوەو ٢٤سەعاتی ویەرڎەینە، ٤ خێزانۍ تەرێش بە ژەن و زارۊڵەوە ئەرەنیشتۍ کەرڎۍ، دماو فاڕایۊیشا بەزۊر جە ڕاو دەروازەو گرێ‌سپیییوە جە شاروو گرێ‌سپی ئەرەگیرکریاینە، هاموەخت چەنی فاڕایۊ دەیان گەنجا بەبۍ خێزانەکاشا.
ئەرەگیری تورک بەرڎەواما جە پڕۊسەو ئەرەنیشتەکەرڎەی ئاوارەکا تورکیاوە بەرەو هەرێمە ئەرەگیرکریایەکا "سەرێکانی و گرێ‌سپی و عەفرین" بە ئامانجوو فاڕای دیمۊگرافی جە هەرێمەکاو چێروو دەساو وێش، دماو بەرکەرڎەی ئەرەنیشتە ڕەسەنەکاش.
بەپاو ڕوانگەی سووری پەی مافەکاو ئینسانی، ئەرەگیری تورک ئەوەڵوو مانگەو تەمووزیوە، نزیکەو ١٠٠٠ سوورییاش بەزۊر خاکوو وێشاوە فاڕێنێوە پەی هەرێمە ئەرەگیرکریایەکاو سووریای.
س.ز
